钦定古今图书集成/理学汇编/经籍典/第052卷 > 河图
## 钦定古今图书集成/理学汇编/经籍典/第052卷 > 河图

《易大传》曰：“天一地二，天三地四，天五地六，天七地八，
天九地十。天数五，地数五，五位相得，而各有合。”此言
河图数与象也。伏羲氏仰观天文，俯察地理，近取诸
身，远取诸物者，理也，象也。天不秘道，龙马负图，而出
于河，一奇一偶者，数也，象也。理与气寓于其中，伏羲
之心，默与之契，遂因之以画八卦，故《大传》言其画卦
之序，曰：“《易》有太极，是生两仪，两仪生四象，四象生八
卦，是为先天易。”